title: 2014/632/EU: Az Európai Parlament határozata ( 2014. április 3. ) a Fúziósenergia-fejlesztési és ITER Európai Közös Vállalkozás 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/346

         AZ EURÓPAI PARLAMENT HATÁROZATA
   (2014. április 3.)
   a Fúziósenergia-fejlesztési és ITER Európai Közös Vállalkozás 2012-es pénzügyi évre vonatkozó elszámolásának lezárásáról
   (2014/632/EU)
   AZ EURÓPAI PARLAMENT,

               —

               tekintettel a Fúziósenergia-fejlesztési és ITER Európai Közös Vállalkozás 2012-es pénzügyi évre szóló végleges éves beszámolójára,

               —

               tekintettel a Számvevőszéknek a Fúziósenergia-fejlesztési és ITER Európai Közös Vállalkozás 2012-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2014. február 18-i ajánlására (05851/2014 – C7-0053/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (4) és különösen annak 5. cikke (3) bekezdésére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0198/2014),

               1.

               jóváhagyja a Fúziósenergia-fejlesztési és ITER Európai Közös Vállalkozás 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot a Fúziósenergia-fejlesztési és ITER Európai Közös Vállalkozás igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 369., 2013.12.17., 35. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 90., 2007.3.30., 58. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2006/808/EK,Euratom: Az Európai Parlament határozata ( 2006. április 27. ) az Európai Unió 2004-es pénzügyi évre szóló általános költségvetésének végrehajtására vonatkozó mentesítésről, III. szakasz – Bizottság

text:
               6.12.2006

               HU

               Az Európai Unió Hivatalos Lapja

               L 340/1

      AZ EURÓPAI PARLAMENT HATÁROZATA

   (2006. április 27.)
   az Európai Unió 2004-es pénzügyi évre szóló általános költségvetésének végrehajtására vonatkozó mentesítésről, III. szakasz – Bizottság
   (2006/808/EK, Euratom)
   AZ EURÓPAI PARLAMENT,

               —

               tekintettel az Európai Unió 2004-es pénzügyi évre vonatkozó általános költségvetésére (1),

               —

               tekintettel az Európai Közösségeknek a 2004-es pénzügyi évre vonatkozó végleges elszámolásaira – I. kötet – A költségvetés végrehajtásáról és a konszolidált pénzügyi kimutatásokról szóló összevont jelentések (SEC(2005)1158 – C6-0352/2005 – SEC(2005)1159 – C6-0351/2005) (2),

               —

               tekintettel a 2003-as mentesítő határozatok nyomon követéséről szóló bizottsági jelentésre (COM(2005)0449, COM(2005)0448) és a Bizottság személyzeti munkadokumentumára – az Európai Parlament részére a 2003-as mentesítő határozatok nyomon követéséről szóló bizottsági jelentés melléklete (SEC(2005)1161),

               —

               tekintettel a Bizottság „2004. évi összefoglaló” című közleményére (COM(2005)0256),

               —

               tekintettel a Bizottság által a 2004-ben elvégzett belső ellenőrzésekről a mentesítésért felelős hatóságnak tett éves jelentésére (COM(2005)0257),

               —

               tekintettel a Számvevőszék 2/2004. sz. az „egységes ellenőrzési” modellről (és egy közösségi belső ellenőrzési keretre irányuló javaslatról) szóló véleményére (3),

               —

               tekintettel a Tanácsnak, az Európai Parlamentnek és a Számvevőszéknek benyújtott, az integrált belső ellenőrzési keretrendszer ütemtervéről szóló, 2005. június 15-i bizottsági közleményre (COM(2005)0252),

               —

               tekintettel a Tanácsnak, az Európai Parlamentnek és a Számvevőszéknek benyújtott, az integrált belső ellenőrzési keretrendszerre irányuló bizottsági cselekvési tervre (COM(2006)0009),

               —

               tekintettel a Számvevőszéknek a 2004-es pénzügyi évre vonatkozó, az ellenőrzött intézmények válaszaival kísért éves jelentésére (4),

               —

               tekintettel a Számvevőszék által az EK-Szerződés 248. cikke értelmében nyújtott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra (5),

               —

               tekintettel a 2006. március 14-i tanácsi ajánlásra (5971/2006 – C6-0092/2006),

               —

               tekintettel az EK-Szerződés 274., 275. és 276. cikkére és az Euratom-Szerződés 179a. és 180b. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (6), és különösen annak 145., 146. és 147. cikkére,

               —

               tekintettel eljárási szabályzata 70. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A6-0108/2006),

               A.

               mivel az EK-Szerződés 274. cikke értelmében a Bizottság a költségvetést a hatékony és eredményes pénzgazdálkodás elveinek tiszteletben tartásával saját felelősségére hajtja végre,

               1.

               mentesíti a Bizottságot az Európai Unió 2004-es pénzügyi évre vonatkozó általános költségvetésének végrehajtására vonatkozó felelősség alól;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak elválaszthatatlan részét képező állásfoglalást a Tanácsnak, a Bizottságnak, a Bíróságnak, a Számvevőszéknek, és az Európai Beruházási Banknak, valamint a tagállamok nemzeti és regionális ellenőrző intézményeinek, és gondoskodjon annak közzétételéről az Európai Unió Hivatalos Lapjában (L-sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL L 53., 2004.2.23.

      (2)  HL C 302., 2005.11.30., 1. o.

      (3)  HL C 107., 2004.4.30., 1. o.

      (4)  HL C 301., 2005.11.30., 1. o.

      (5)  HL C 302., 2005.11.30., 100. o.

      (6)  HL L 248., 2002.9.16., 1. o.


title: 2009/225/EK: Az Európai Parlament határozata ( 2008. április 22. ) az Európai Vasúti Ügynökség 2006-os pénzügyi évre szóló költségvetésének végrehajtására vonatkozó mentesítésről

text:
               31.3.2009

               HU

               Az Európai Unió Hivatalos Lapja

               L 88/209

         AZ EURÓPAI PARLAMENT HATÁROZATA
   (2008. április 22.)
   az Európai Vasúti Ügynökség 2006-os pénzügyi évre szóló költségvetésének végrehajtására vonatkozó mentesítésről
   (2009/225/EK)
   AZ EURÓPAI PARLAMENT,
   tekintettel az Európai Vasúti Ügynökség 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Vasúti Ügynökség 2006-os pénzügyi évre vonatkozó végleges éves beszámolójáról szóló jelentésére, az ügynökség válaszaival együtt (2),
   tekintettel a 2008. február 12-i tanácsi ajánlásra (5843/2008 – C6 0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendeletre (4) és különösen annak 39. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A6-0123/2008),

               1.

               mentesítést ad az Európai Vasúti Ügynökség ügyvezető igazgatója számára az ügynökség 2006-os pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban fejti ki;

               3.

               utasítja elnökét, hogy továbbítsa e határozatot, valamint az annak szerves részét képező állásfoglalást az Európai Vasúti Ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában való közzétételükről (L sorozat).

            az elnök

         Hans-Gert PÖTTERING

            főtitkár

         Harald RØMER

      (1)  HL C 261., 2007.10.31., 54. o.

      (2)  HL C 309., 2007.12.19., 67. o.

      (3)  HL L 248., 2002.9.16., 1. o.

      (4)  HL L 164., 2004.4.30., 1. o.

      (5)  HL L 357., 2002.12.31., 72. o.

    ---documentbreak---

               31.3.2009

               HU

               Az Európai Unió Hivatalos Lapja

               L 88/210

         AZ EURÓPAI PARLAMENT ÁLLÁSFOGLALÁSA
   (2008. április 22.)
   az Európai Vasúti Ügynökség 2006-os pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Vasúti Ügynökség 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Vasúti Ügynökség 2006-os pénzügyi évre vonatkozó végleges éves beszámolójáról szóló jelentésére, az ügynökség válaszaival együtt (2),
   tekintettel a 2008. február 12-i tanácsi ajánlásra (5843/2008 – C6 0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendeletre (4) és különösen annak 39. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A6-0123/2008),

               A.

               mivel a Számvevőszék kijelentette, hogy kellő mértékben megbizonyosodott a 2006-os pénzügyi évre vonatkozó éves beszámoló megbízhatóságáról, valamint arról, hogy az alapjául szolgáló ügyletek egy kivételével jogszerűek és szabályszerűek,

               B.

               mivel a 2006-os év volt az Ügynökség pénzügyi önállóságának első éve,

         Általános észrevételek, amelyek az uniós ügynökségek horizontális kérdéseivel kapcsolatosak, és ezáltal minden egyes ügynökség mentesítési eljárása szempontjából jelentőséggel bírnak

               1.

               megjegyzi, hogy a Számvevőszék által ellenőrzött 24 ügynökség és egyéb kapcsolódó szerv költségvetése 2006-ban összesen 1 080,5 millió EUR-t tett ki (közülük 271 millió EUR-val a legnagyobb az Európai Újjáépítési Ügynökség, 5 millió EUR-val pedig a legkisebb az Európai Rendőrakadémia (CEPOL) költségvetése volt);

               2.

               rámutat arra, hogy a pénzügyi ellenőrzés és mentesítés hatálya alá tartozó külső uniós szervek köre jelenleg nemcsak a hagyományos szabályozó ügynökségeket öleli fel, hanem az egyes konkrét programok megvalósítása érdekében felállított végrehajtó ügynökségeket is, és a közeljövőben a köz- és magánszféra partnersége keretében létrehozott közös vállalkozásokra (közös technológiai kezdeményezések) is ki fog terjedni;

               3.

               a Parlament vonatkozásában megállapítja, hogy a mentesítési eljárás hatálya alá tartozó ügynökségek száma az alábbiak szerint alakult: 2000-es költségvetési év: 8; 2001: 10; 2002: 11; 2003: 14; 2004: 14; 2005: 16; 2006: 20 szabályozó ügynökség és 2 végrehajtó ügynökség (a Számvevőszék által ellenőrzött, ugyanakkor belső mentesítési eljárás alá tartozó két ügynökségen kívül);

               4.

               ezért arra a következtetésre jut, hogy az ügynökségek/kapcsolódó szervek költségvetésének méretéhez viszonyítva az ellenőrző/mentesítési eljárás nehézkessé és aránytalanná vált; utasítja illetékes bizottságát, hogy végezze el az ügynökségek és kapcsolódó szervek mentesítési eljárásának széles körű felülvizsgálatát egy egyszerűbb és racionálisabb megközelítés kialakítása érdekében, az elkövetkező években egyedi mentesítési jelentést igénylő szervek egyre növekvő számára tekintettel;

         Alapvető megfontolások

               5.

               kéri a Bizottságot, hogy új ügynökségek létrehozása előtt vagy már meglévők átalakítása során adjon világos magyarázatot az alábbi elemekre vonatkozóan: az ügynökség típusa, célkitűzései, belső irányítási struktúrája, termékei, szolgáltatásai, főbb eljárásai, célcsoportja, megrendelői és érdekelt felei, hivatalos kapcsolatai külső szereplőkkel, költségvetési felelőssége, pénzügyi tervezése, valamint személyzeti politikája;

               6.

               kéri, hogy minden ügynökséget a közte és a felelős főigazgatóság között kialakított éves teljesítmény-megállapodás vezéreljen, amelynek tartalmaznia kell a következő év fő célkitűzéseit, a pénzügyi keretet és a teljesítmény mérésére szolgáló egyértelmű mutatókat;

               7.

               kéri, hogy az ügynökségek teljesítményét rendszeresen (és ad hoc jelleggel) ellenőrizze a Számvevőszék vagy más független könyvvizsgáló; úgy véli, hogy ennek nem szabadna csupán a pénzügyi irányítás és a közpénzek helyes felhasználásának hagyományos elemeire korlátozódnia, hanem az irányítás hatékonyságára és eredményességére is ki kellene terjednie, és az egyes ügynökségek pénzügyi irányítására vonatkozó minősítést is tartalmaznia kellene;

               8.

               álláspontja szerint azon ügynökségek esetében, amelyek folyamatosan túlbecsülik költségvetési szükségleteiket, a be nem töltött álláshelyek alapján technikai csökkentést kell végrehajtani; úgy véli, hogy hosszú távon ez az ügynökségek célhoz kötött bevételeinek csökkenését és ezáltal alacsonyabb igazgatási költségeket eredményez majd;

               9.

               megjegyzi, hogy súlyos problémát jelent, hogy számos ügynökséget bírálnak a közbeszerzési szabályok, a költségvetési rendelet, a személyzeti szabályzat stb. betartásának hiánya miatt; úgy véli, hogy ennek fő oka az, hogy a legtöbb szabályzatot és a költségvetési rendeletet nagyobb intézményekre szabták, valamint hogy a legtöbb kisebb ügynökség nem rendelkezik a szabályozási követelmények betartásához szükséges kritikus tömeggel; ezért arra kéri a Bizottságot, hogy próbáljon gyors megoldást találni a hatékonyság növelésére azáltal, hogy a kritikus tömeg biztosítása céljából összevonja több ügynökség igazgatási funkcióit (figyelembe véve az ügynökségekre és költségvetési függetlenségükre vonatkozó alapvető szabályozás szükségszerű megváltoztatását), vagy sürgősen dolgozzon ki az ügynökségekre vonatkozó olyan speciális szabályokat (különösen végrehajtási szabályokat), amelyek hozzájárulnak ahhoz, hogy az ügynökségek teljes mértékben meg tudjanak felelni a szabályozásoknak;

               10.

               ragaszkodik ahhoz, hogy az előzetes költségvetési tervezet megalkotásakor a Bizottság vegye figyelembe a költségvetés egyes ügynökségek általi, előző években történő végrehajtásának eredményeit, különös tekintettel az n-1. évre, és az adott ügynökség kérésének megfelelően vizsgálja felül a költségvetést; felkéri illetékes bizottságát e felülvizsgálat tiszteletben tartására, illetve arra, hogy – amennyiben a Bizottság ezt nem teszi meg – saját maga vizsgálja felül és tegye reálisabbá a kérdéses költségvetést, az adott ügynökség abszorpciós és végrehajtási kapacitásának megfelelően;

               11.

               emlékeztet a 2005-ös pénzügyi évre vonatkozó mentesítésről szóló határozatára, amelyben arra kérte a Bizottságot, hogy ötévente készítsen tanulmányt az egyes ügynökségek által generált hozzáadott értékről; felhívja az összes érintett intézményt, hogy bármely ügynökség hozzáadott értékéről szóló negatív értékelés esetén tegyék meg a szükséges lépéseket az ügynökség megbízatásának átalakítására vagy az ügynökség bezárására; megjegyzi, hogy a Bizottság 2007-ben egyetlen értékelést sem végzett; ragaszkodik ahhoz, hogy a 2007-es pénzügyi évre vonatkozó mentesítési határozatot megelőzően a Bizottság legalább öt ilyen értékelést mutasson be, kezdve a legrégebbi ügynökségekkel;

               12.

               úgy véli, hogy a Számvevőszék ajánlásait haladéktalanul végre kell hajtani, és az ügynökségek részére kifizetett támogatásokat összhangba kell hozni azok valós készpénzszükségleteivel; úgy gondolja továbbá, hogy az általános költségvetési rendelet módosításait bele kell foglalni az ügynökségekre vonatkozó költségvetési keretrendeletbe és az ügynökségek külön pénzügyi szabályzataiba;

         Az adatok közlése

               13.

               megjegyzi, hogy az ügynökségek között nincsen egységes megközelítés a kérdéses pénzügyi évben végzett tevékenységek ismertetésére, a költségvetés végrehajtásáról és a pénzgazdálkodásról szóló elszámolásokra és jelentésekre, valamint arra vonatkozóan, hogy a megbízhatósági nyilatkozatot az ügynökség igazgatójának kell-e megfogalmaznia; megállapítja, hogy nem minden ügynökség tesz egyértelmű különbséget a) az ügynökség tevékenységének a nyilvánosság előtti bemutatása és b) a költségvetés teljesítéséről és pénzgazdálkodásáról szóló technikai jelentés között;

               14.

               megjegyzi, hogy míg a Bizottság állandó iránymutatásai a tevékenységi jelentések elkészítésére vonatkozóan nem írják elő kifejezetten, hogy az ügynökségek igazoló nyilatkozatot készítsenek, mégis számos igazgató így tett 2006-ban, s egy esetben ez lényeges fenntartást tartalmazott;

               15.

               emlékeztet 2005. április 12-i állásfoglalására (6), amelyben felkéri az ügynökségek igazgatóit, hogy a jövőben a pénzügyi és igazgatási adatokkal együtt benyújtott éves tevékenységi jelentésükhöz csatoljanak a Bizottság főigazgatói által aláírthoz hasonló, tevékenységük jogszerűségét és szabályszerűségét igazoló nyilatkozatot;

               16.

               kéri a Bizottságot, hogy ennek megfelelően módosítsa az ügynökségekre vonatkozó állandó iránymutatásokat;

               17.

               emellett javasolja a Bizottságnak, hogy az ügynökségekkel közösen dolgozzon ki egy valamennyi ügynökségre és kapcsolódó szervezetre alkalmazható harmonizált modellt, amely határozott különbséget tesz az alábbiak között:

                           —

                           a szervezet működéséről, tevékenységéről és eredményeiről beszámoló, széles olvasóközönségnek szánt éves jelentés,

                           —

                           pénzügyi kimutatás és a költségvetés végrehajtásáról szóló jelentés,

                           —

                           a Bizottság főigazgatói által készített tevékenységi jelentésekhez hasonló tevékenységi jelentés,

                           —

                           a szervezet igazgatója által aláírt igazoló nyilatkozat bármely egyéb fenntartással vagy megjegyzéssel együtt, amelyekre szükségesnek tartja felhívni a mentesítő hatóság figyelmét;

         A Számvevőszék általános megállapításai

               18.

               tudomásul veszi a Számvevőszék megállapítását (éves jelentés 10.29. bekezdése (7)), miszerint a Bizottság által a Közösség költségvetéséből finanszírozott támogatások kifizetése nem az ügynökségek készpénzszükségleteinek kellően megalapozott felbecslésén alapul, és az előző évről áthozott összegekkel együtt ez jelentős készpénzállomány fenntartásához vezet; tudomásul veszi továbbá a Számvevőszék javaslatát, hogy az ügynökségek részére kifizetett támogatások legyenek összhangban azok valós készpénzszükségleteivel;

               19.

               megjegyzi, hogy 2006 végére még 14 ügynökségnek kell bevezetnie az ABAC számviteli rendszert (éves jelentés, a 10.31. bekezdés lábjegyzete);

               20.

               tudomásul veszi a Számvevőszék megjegyzését (éves jelentés 1.25. bekezdése) a ki nem vett szabadságokra egyes ügynökségeknél elhatárolt kiadásokra vonatkozóan; rámutat, hogy a Számvevőszék három ügynökség (Európai Szakképzés-fejlesztési Központ (CEDEFOP), CEPOL és Európai Vasúti Ügynökség) esetében a 2006-os pénzügyi évre vonatkozó megbízhatósági nyilatkozatában fenntartásokat fogalmazott meg (2005-ben: CEDEFOP, Európai Élelmiszer-biztonsági Hatóság, Európai Újjáépítési Ügynökség);

         Belső ellenőrzés

               21.

               emlékeztet arra, hogy a költségvetési rendelet 185. cikke (3) bekezdésének megfelelően a Bizottság belső ellenőre egyben az uniós költségvetés terhére támogatásban részesülő szabályozó ügynökségek belső ellenőre is; rámutat arra, hogy a belső ellenőr minden egyes ügynökség igazgatói testületének és igazgatójának jelentést készít;

               22.

               felhívja a figyelmet a belső ellenőr 2006-os éves tevékenységi jelentésében megfogalmazott alábbi fenntartásra:
               „A Bizottság belső ellenőre a személyi erőforrások hiánya miatt nincs abban a helyzetben, hogy kellő mértékben megfeleljen a költségvetési rendelet 185. cikkében meghatározott, a közösségi szervek belső ellenőrzésére vonatkozó kötelezettségeinek”;

               23.

               tudomásul veszi ugyanakkor a Számvevőszék 2006-os tevékenységi jelentésében tett megjegyzését, miszerint 2007-től a Bizottság által a belső ellenőrzési szolgálat (IAS) számára biztosított további személyi erőforrásokkal valamennyi működő szabályozó ügynökséget évente belső ellenőrzés alá fogják vetni;

               24.

               tudomásul veszi a költségvetési rendelet 185. cikke alapján az IAS általi ellenőrzésre kötelezett szabályozó és végrehajtó ügynökségek, valamint közös vállalkozások egyre növekvő számát; kéri a Bizottságot, hogy tájékoztassa az illetékes parlamenti bizottságot arról, hogy az IAS rendelkezésére álló személyi erőforrások elegendőek lesznek-e valamennyi ilyen szervezet éves ellenőrzésének lefolytatására az elkövetkező években;

               25.

               megjegyzi, hogy a 2343/2002/EK, Euratom rendelet 72. cikkének (5) bekezdése alapján valamennyi ügynökségnek minden évben el kell küldenie a mentesítésért felelős hatóságnak és a Bizottságnak az igazgató által összeállított jelentést, amely összefoglalja a belső ellenőr által végzett belső ellenőrzések számát és típusát, a javasolt ajánlásokat és az ezek nyomán hozott intézkedéseket; kéri az ügynökségeket, hogy jelezzék, ez megtörtént-e, és ha igen, milyen formában;

               26.

               a belső ellenőrzési képességekre vonatkozóan és különösen a kisebb ügynökségek tekintetében tudomásul veszi a belső ellenőr által a Parlament illetékes bizottsága előtt 2006. szeptember 14-én tett javaslatot arra vonatkozóan, hogy a kisebb ügynökségek számára engedélyezni kellene a belső ellenőri szolgáltatások magánszektorból történő igénybevételét;

         Az ügynökségek értékelése

               27.

               emlékeztet az ECOFIN Költségvetési Tanács 2007. július 13-i ülését megelőző egyeztetés során a Parlament, a Tanács és a Bizottság által elfogadott közös nyilatkozatra (8), amelyben kérik i. a Bizottság által értékelni kívánt ügynökségek és ii. a már értékelt ügynökségek jegyzékét, továbbá a főbb megállapítások összefoglalását;

         Fegyelmi eljárások

               28.

               megjegyzi, hogy méretüknél fogva az egyes ügynökségek számára nehézséget jelent megfelelő besorolási fokozatú munkatársakból álló eseti fegyelmi tanácsokat létrehozni, és hogy a Bizottság IDOC irodájának (Vizsgálati és Fegyelmi Iroda) hatásköre nem terjed ki az ügynökségekre; felhívja az ügynökségeket, hogy fontolják meg egy több ügynökséget átfogó fegyelmi tanács felállítását;

         Az intézményközi megállapodás tervezete

               29.

               emlékeztet a Bizottság által benyújtott, az európai szabályozási ügynökségek keretszabályáról szóló intézményközi megállapodás-tervezetre (COM(2005) 59), amely az európai szabályozási ügynökségek létrehozására, felépítésére, működésére, értékelésére és ellenőrzésére vonatkozó horizontális keret kialakítására irányult; megjegyzi, hogy a tervezet hasznos kezdeményezés az ügynökségek létrehozásának és működtetésének ésszerűsítése irányában; rámutat a Bizottság 2006-os összefoglaló jelentésében foglalt megállapításra (COM(2007) 274, 3.1. bekezdés), amely szerint annak ellenére, hogy a tervezet közzétételét követően elakadtak a tárgyalások, a lényegi kérdésekről folytatott vitát 2006 végén újra kezdte a Tanács; sajnálatát fejezi ki, hogy az elfogadás irányában nem lehetett további előrelépést tenni;

               30.

               ezért üdvözli a Bizottság arra tett kötelezettségvállalását, hogy 2008 folyamán közleményt terjeszt elő a szabályozási ügynökségek jövőjéről;

         Önfinanszírozó ügynökségek

               31.

               emlékeztet arra, hogy a két önfinanszírozó ügynökség esetében az igazgatótanács adja meg az igazgató számára a mentesítést; megjegyzi, hogy mindkét ügynökség jelentős felhalmozódott tartalékokkal rendelkezik az előző évekből átvitt, díjakból származó bevételeknek köszönhetően:

                           —

                           Belső Piaci Harmonizációs Hivatal – készpénz és pénzeszköz-egyenértékesek: 281 millió EUR (9),

                           —

                           Közösségi Növényfajta-hivatal – pénzeszközök és pénzeszköz-egyenértékesek: 18 millió EUR (10);

         Egyedi észrevételek

               32.

               üdvözli, hogy a Számvevőszék az Ügynökség 2006. évi beszámolóját egészében megbízhatónak ítélte;

               33.

               sajnálattal tölti el azonban, hogy a lejárt szerződések használata és a meglévő szerződések szabálytalan meghosszabbítása azt jelenti, hogy nem jelenthető ki, hogy az összes alapul szolgáló ügylet jogszerű és szabályszerű;

               34.

               megállapítja, hogy a 2006-os pénzügyi évben 14,4 millió EUR kötelezettségvállalási és 14,4 millió EUR kifizetési előirányzat állt az ügynökség rendelkezésére az Európai Unió általános költségvetéséből;

               35.

               tudomásul veszi a Számvevőszék azon megállapítását, hogy az ügynökség pénzügyi önállósága első évében kötelezettségvállalási előirányzatainak 72 %-át teljesítette, azonban az igazgatási költségek (II. cím) és a működési költségek (III. cím) átviteli szintje 37,5 %, illetve 85 %;

               36.

               aggodalmát fejezi ki a belső ellenőrzési rendszer hiányosságai miatt, nevezetesen, hogy a továbbadott felhatalmazásokat nem a szabályoknak megfelelően adták ki, továbbá nem volt megfelelő összhang a felhatalmazásokról szóló döntések és az SI2 pénzgazdálkodási rendszer hozzáférési jogai között; tudomásul veszi a Számvevőszék azon megállapítását, hogy az ügynökség nem fogadott el a költségvetési rendeletéhez kapcsolódó végrehajtási szabályokat;

               37.

               elfogadja azonban az ügynökség válaszát, amely szerint 2006 folyamán nem került sor valamennyi tervezett tevékenység elvégzésére, hiszen az ügynökség még indulási szakaszban volt, valamint hogy 2007-ben az ügynökség mélyreható elemzést készít tevékenységeinek tervezéséről, a szükséges forrásokról és az előirányzandó költségvetésről, emellett tervet készít az ajánlattételi felhívásokról;

               38.

               az ügynökség pénzügyi kimutatásai alapján megállapítja, hogy az igazgatótanács kedvező véleményt adott az ügynökség 2006. évi elszámolásáról;

               39.

               az ügynökség 2006-os éves jelentése alapján megállapítja, hogy az ügyvezető igazgató – mint engedélyezésre jogosult tisztviselő – igazoló nyilatkozatában nem fogalmazott meg fenntartásokat;

               40.

               az ügynökség éves jelentése alapján megállapítja, hogy az IAS helyszíni vizsgálatát követően az ügynökség cselekvési tervet fogadott el annak érdekében, hogy 2008 elejére életbe léptethesse a 24 belső ellenőrzési normát;

               41.

               tudomásul veszi, hogy az ügynökség a javadalmazási szint, a munkavégzés helyszíne és a kínált szerződések időbeli korlátai miatt nehézségekbe ütközött a megfelelő tapasztalatokkal rendelkező műszaki személyzet toborzása terén; elismeri, hogy az álláshelyek alacsony feltöltöttségi szintje volt a legfontosabb oka az ügynökség költségvetése korlátozott végrehajtásának;

               42.

               tudomásul veszi az ügynökség által adott tájékoztatást, miszerint sor került egy közbeszerzési tisztviselő és egy belső ellenőr felvételére a közbeszerzések javítása érdekében.

      (1)  HL C 261., 2007.10.31., 54. o.

      (2)  HL C 309., 2007.12.19., 67. o.

      (3)  HL L 248., 2002.9.16., 1. o.

      (4)  HL L 164., 2004.4.30., 1. o.

      (5)  HL L 357., 2002.12.31., 72. o.

      (6)  Az ügynökségekkel kapcsolatos összes állásfoglalás itt található: HL L 196., 2005.7.27.

      (7)  HL C 273., 2007.11.15., 1. o.

      (8)  DS 605/1/07 Rev 1. tanácsi dokumentum.

      (9)  Forrás: Jelentés a Belső Piaci Harmonizációs Hivatalnak a 2006-os pénzügyi évre vonatkozó beszámolójáról, a Hivatal válaszaival együtt (HL C 309., 2007.12.19., 141. o.).

      (10)  Forrás: Jelentés a Közösségi Növényfajta Hivatalnak a 2006-os pénzügyi évre vonatkozó beszámolójáról, a Hivatal válaszaival együtt (HL C 309., 2007.12.19., 135. o.).


title: A Tanács 2005/805/KKBP határozata (2005. november 21.) az Európai Unió szudáni különleges képviselőjének kinevezéséről szóló 2005/556/KKBP együttes fellépés végrehajtásáról

text:
               22.11.2005

               HU

               Az Európai Unió Hivatalos Lapja

               L 303/59

      A TANÁCS 2005/805/KKBP HATÁROZATA

   (2005. november 21.)
   az Európai Unió szudáni különleges képviselőjének kinevezéséről szóló 2005/556/KKBP együttes fellépés végrehajtásáról
   AZ EURÓPAI UNIÓ TANÁCSA,
   tekintettel az Európai Unió szudáni különleges képviselőjének kinevezéséről szóló, 2005. július 18-i 2005/556/KKBP együttes fellépésre (1), és különösen annak 5. cikke (1) bekezdésére, az Európai Unióról szóló szerződés 14. cikkével, 18. cikke (5) bekezdésével és 23. cikke (2) bekezdésével összefüggésben,
   mivel:

               (1)

               2005. július 18-án a Tanács elfogadta az Európai Unió szudáni különleges képviselőjének (EUKK) kinevezéséről szóló 2005/556/KKBP együttes fellépést.

               (2)

               2005. november 21-én a Tanács elfogadta az Európai Unió által az Afrikai Uniónak a szudáni Darfur térségében tevékenykedő missziója számára biztosított polgári-katonai támogató fellépésről szóló 2005/557/KKBP együttes fellépés végrehajtásáról szóló 2005/806/KKBP határozatot (2), amelyben a 2005/557/KKBP együttes fellépés (3) II. szakasza végrehajtási költségeinek fedezésére, további hat hónapos időszakra új pénzügyi referenciaösszeget határoztak meg.

               (3)

               Következésképpen a Tanácsnak határoznia kell a 2005/556/KKBP együttes fellépés folytatásához szükséges, további hat hónapos időszakra szóló pénzügyi referenciaösszegről,

               (4)

               Az EUKK megbízatását olyan helyzet összefüggésében látja el, amely romolhat és veszélyeztetheti a KKBP-nek a Szerződés 11. cikkében meghatározott célkitűzéseit,

         ELFOGADTA EZT A HATÁROZATOT:
   1. cikk
   A 2005/556/KKBP együttes fellépés folytatásával kapcsolatos kiadások fedezésére szolgáló, 2006. január 18-tól július 17-ig előirányzott pénzügyi referenciaösszeg 600 000 EUR.
   2. cikk
   Ez a határozat az elfogadása napján lép hatályba.
   A kiadások 2006. január 18-tól kezdődően elszámolhatók.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. november 21-én.

            a Tanács részéről

            az elnök

         J. STRAW

      (1)  HL L 188., 2005.7.20., 43. o.

      (2)  A Hivatalos Lap 60-ik oldalán található.

      (3)  HL L 188., 2005.7.20., 46. o.


title: A Bizottság határozata ( 2012. február 14. ) a bűnözéssel kapcsolatos adatokra irányuló szakpolitikai igényekkel foglalkozó bizottsági szakértői csoport felállításáról és a 2006/581/EK határozat hatályon kívül helyezéséről

text:
               15.2.2012

               HU

               Az Európai Unió Hivatalos Lapja

               C 42/2

         A BIZOTTSÁG HATÁROZATA
   (2012. február 14.)
   a bűnözéssel kapcsolatos adatokra irányuló szakpolitikai igényekkel foglalkozó bizottsági szakértői csoport felállításáról és a 2006/581/EK határozat hatályon kívül helyezéséről
   2012/C 42/02
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az Európai Unió működéséről szóló szerződés 67. cikkének (3) bekezdése értelmében az Unió a bűncselekmények, a rasszizmus és az idegengyűlölet megelőzésére és leküzdésére irányuló intézkedésekkel, valamint a rendőri, az igazságügyi és az egyéb, hatáskörrel rendelkező hatóságok koordinációjára és együttműködésére irányuló intézkedésekkel a biztonság magas szintjének garantálásán munkálkodik.

               (2)

               2006 augusztusában a Bizottság „A bűnözéssel és a büntető igazságszolgáltatással kapcsolatos statisztikákra vonatkozó átfogó és koherens EU stratégia kialakítása: az EU cselekvési terve a 2006–2010-es időszakra” címmel elfogadta az Európai Parlamentnek, a Tanácsnak és az Európai Gazdasági és Szociális Bizottságnak szóló közleményét (1).

               (3)

               Ezzel egy időben a 2006. augusztus 7-i 2006/581/EK bizottsági határozat (2) létrehozta a bűnözéssel és a büntető igazságszolgáltatással kapcsolatos adatokra irányuló szakpolitikai igényekkel foglalkozó szakértői csoportot, hogy az segítse a Bizottságot a cselekvési terv végrehajtásában. A csoport megbízatását nem újították meg.

               (4)

               A Stockholmi Program – A polgárokat szolgáló és védő, nyitott és biztonságos Európa, amelyet az Európai Tanács fogadott el (3), felkéri a Bizottságot, hogy folytassa a bűnözés és a bűncselekmények mérésére szolgáló statisztikai eszközök fejlesztését, és fejlessze tovább a 2006–2010-es időszakra szóló uniós cselekvési tervben foglalt és részben végrehajtott intézkedéseket.

               (5)

               Bizonyos konkrét területeken – például az emberkereskedelem, a pénzmosás, a számítástechnikai bűnözés és a korrupció területén – végzett információcsere és statisztikai adatfelvétel összhangban van az Európai Parlamentnek és a Tanácsnak szóló „Az EU belső biztonsági stratégiájának megvalósítása: öt lépés a biztonságosabb Európa felé” (4) címet viselő bizottsági közlemény keretében javasolt lépésekkel.

               (6)

               Annak érdekében, hogy folytatni lehessen a szakértői csoport 2006 óta a bűnözéssel és büntető igazságszolgáltatással kapcsolatos statisztikák terén folytatott értékes munkáját, valamint figyelembe véve, hogy a bűnözéssel kapcsolatos uniós szintű megbízható statisztikák iránt egyre nagyobb az érdeklődés, új szakértői csoportot kell felállítani.

               (7)

               A közösségi statisztikák elkészítését az európai statisztikákról és a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló 1101/2008/EK, Euratom európai parlamenti és tanácsi rendelet, a közösségi statisztikákról szóló 322/97/EK tanácsi rendelet és az Európai Közösségek statisztikai programbizottságának létrehozásáról szóló 89/382/EGK, Euratom tanácsi határozat hatályon kívül helyezéséről szóló 2009. március 11-i 223/2009/EK európai parlamenti és tanácsi rendelet (5) szabályozza. A közösségi statisztikák elkészítésével kapcsolatos intézkedéseket a közösségi statisztikai programról (2008–2012) szóló 2007. december 11-i 1578/2007/EK európai parlamenti és tanácsi határozat (6), valamint annak éves programjai szerint és a statisztikai programbizottság által 2005. február 24-én elfogadott európai statisztikai eljárási szabályzatban foglalt elvek tiszteletben tartásával hajtják végre.

               (8)

               Ezért bizottsági szakértői csoportot kell létrehozni a bűnügyi statisztikák területén, valamint meg kell határozni e szakértői csoport feladatait és felépítését.

               (9)

               A szakértői csoport feladata, hogy a bűnügyek területén meghatározza a szakpolitikai igényeket, valamint tanácsot adjon a mutatók és az általában vett adatok meghatározásával és hatékony használatával kapcsolatban.

               (10)

               A szakértői csoportot olyan tagokból kell létrehozni, akik a bűnügyek területén képesek a szakpolitikai igények meghatározására, valamint a mutatók és adatok hatékony felhasználásával kapcsolatos tanácsadásra.

               (11)

               Az eljárási szabályzatának módosításáról szóló 2001. november 29-i 2001/844/EK, ESZAK, Euratom bizottsági határozat mellékletében megállapított bizottsági biztonsági szabályok (7) sérelme nélkül meg kell határozni, hogy a csoport tagjai mely szabályok szerint hozhatnak nyilvánosságra információkat.

               (12)

               A csoport tagjaival kapcsolatos személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (8) megfelelően kell feldolgozni.

               (13)

               A csoport tagjainak megbízatása öt évre szól, amely egybeesik a bűnözés méréséről szóló 2011–2015-ös időszakra vonatkozó cselekvési terv (9) végrehajtásával.

               (14)

               A 2006/581/EK határozatot hatályon kívül kell helyezni.

               (15)

               E határozat alkalmazását célszerű határozott időtartamhoz kötni. A Bizottság kellő időben megvizsgálja, hogy indokolt-e ezt az időtartamot meghosszabbítani,

         ELFOGADTA EZT A HATÁROZATOT:
   1. cikk
   Tárgy
   Ezennel létrejön a bűnözéssel kapcsolatos adatokra irányuló szakpolitikai igényekkel foglalkozó bizottsági szakértői csoport, a továbbiakban „a csoport”.
   2. cikk
   Feladatok
   A csoport feladatai a következők:

               a)

               A bűnözés méréséről szóló 2011–2015-ös időszakra vonatkozó uniós cselekvési terv végrehajtása során segítséget nyújt a Bizottságnak a tagállamok és az e területen tevékenykedő szervezetek és testületek közötti együttműködés kialakításában.

               b)

               Segítséget nyújt a Bizottságnak a bűnözéssel kapcsolatos mutatók és adatok esetében felmerülő uniós szintű szakpolitikai igények meghatározásában.

               c)

               Segítséget nyújt a Bizottságnak közös mutatók kialakításában.

               d)

               A 2011–2015-ös időszakra vonatkozó uniós cselekvési terv végrehajtására irányuló munka során tanácsot ad a Bizottságnak a megfelelő kutatási és fejlesztési igények vagy eredmények figyelembevételével kapcsolatban.

               e)

               Tanácsot ad a Bizottságnak a magán- és a tudományos vagy egyéb érintett szektorok képviselőivel folytatott együttműködéssel kapcsolatban annak érdekében, hogy a 2011–2015-ös időszakra vonatkozó uniós cselekvési terv végrehajtására irányuló munka során figyelembe lehessen venni a felsoroltak által felhalmozott tudást és tapasztalatot.

               f)

               Elősegíti a tapasztalatok és bevált gyakorlatok cseréjét a bűnügyi statisztikák területén elsősorban a közös mutatók kidolgozása és az összehasonlítható adatok gyűjtése terén.

         3. cikk
   Konzultáció
   A Bizottság a bűnözés mérésével összefüggő bármely kérdésben kikérheti a csoport véleményét.
   4. cikk
   Tagság, a tagok kinevezése
   (1)   A csoport legfeljebb 55 tagból áll. A csoport tagjai a következők lehetnek:

               a)

               az EU-tagállamok, a tagjelölt országok és az Európai Szabadkereskedelmi Társulás országainak belügyek területén működő vagy egyéb érintett nemzeti hatóságai;

               b)

               a következő uniós szervek, hálózatok és ügynökségek: az európai bűnmegelőzési hálózat (EUCPN), a Kábítószerek és a Kábítószer-függőség Európai Megfigyelőközpontja (EMCDDA), az Eurojust, az Európai Rendőrségi Hivatal (Europol), az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség (Frontex) és az Európai Unió Alapjogi Ügynöksége (FRA);

               c)

               a következő nemzetközi szervezetek és nem kormányzati szervezetek, amelyek megfelelő tapasztalattal és szakértelemmel rendelkeznek a bűnözéssel kapcsolatos adatok szakpolitikai célokból történő elemzése vagy előállítása terén: az Európa Tanács, az ENSZ Kábítószer- és Bűnügyi Hivatala (UNODC), az európai bűnügyi és büntetőjogi forrásgyűjteményt összeállító szakértői csoport, az Európai Biztonsági és Együttműködési Szervezet (EBESZ) és a Gazdasági Együttműködési és Fejlesztési Szervezet (OECD);

               d)

               legalább hat személyes minőségében kinevezett tag, akik lehetőleg a tagállamok állami vagy magányegyetemein vagy kutatóközpontjaiban végzett tudományos kutatások során szerzett szakértelemmel rendelkeznek.

         (2)   Az 1. bekezdés a), b) és c) pontjában említett tagok képviselőjüknek egy állandó és egy helyettes szakértőt választanak. A helyettesek automatikusan helyettesítik a hiányzó szakértőket.
   (3)   A személyes minőségükben kinevezett tagokat a Belügyi Főigazgatóság főigazgatója nevezi ki a pályázati felhívásra jelentkező személyek közül (lásd a határozat mellékletét).
   (4)   A pályázati felhívás alapján a csoportban való tagságra alkalmasnak ítélt, de ki nem nevezett pályázók – egyetértésükkel – tartaléklistára kerülnek. A Bizottság ezt a listát akkor használja, ha szükség esetén valamely tag helyére új tagot kell kinevezni.
   (5)   A tagokat öt évre nevezik ki. A tagok a helyükre kinevezett új tagok kinevezéséig vagy hivatali idejük végéig maradnak hivatalban. Megbízatásuk megújítható.
   (6)   A szakértői csoport tevékenységéhez érdemben hozzájárulni többé nem tudó, illetve a tisztségéről lemondó, illetve az e cikkben vagy a Szerződés 339. cikkében előírt feltételeket nem teljesítő tag helyére annak hivatali idejének hátralevő részére új tag nevezhető ki.
   (7)   A személyes minőségükben kinevezett tagok függetlenül, a közérdek szolgálatában járnak el.
   (8)   A személyes minőségükben kinevezett tagok nevét közzéteszik a bizottsági szakértői csoportok és más hasonló testületek nyilvántartásában (a továbbiakban: nyilvántartás) (10). Az 1. bekezdés b) és c) pontjában említett tagok nevét közzéteszik a nyilvántartásban. Az 1. bekezdés a) pontjában említett nemzeti hatóságok nevét közzéteszik a nyilvántartásban.
   (9)   A személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló 2000. december 18-i 45/2001/EK európai parlamenti és tanácsi rendeletnek (11) megfelelően kell összegyűjteni, feldolgozni és közzétenni.
   5. cikk
   Működés
   (1)   A csoport elnöki tisztségét a Bizottság egy képviselője tölti be.
   (2)   A Bizottság összehangolja a szakértői csoport tevékenységét az Eurostat bűnözéssel és büntető igazságszolgáltatással kapcsolatos statisztikákkal foglalkozó munkacsoportjának tevékenységével. A Bizottság felelős a két csoport munkája közötti koherencia biztosításáért, és lehetőség szerint együttes ülések megszervezésére törekszik.
   (3)   A Bizottság szolgálatainak egyetértésével a csoport feladatmeghatározása alapján egyes konkrét kérdések tanulmányozására legfeljebb 15 tagú alcsoportok hozhatók létre. Amint megbízatásukat teljesítették, az alcsoportokat fel kell oszlatni.
   (4)   A Bizottság képviselője a csoport vagy alcsoport munkájába eseti alapon bevonhat olyan külső szakértőket is, akik egy adott napirendi kérdésben különösen jártasak. A Bizottság képviselője emellett megfigyelői státust adhat magánszemélyeknek, a szakértői csoportokra vonatkozó horizontális szabályok 8. pontjának (3) bekezdése (12) szerinti szervezeteknek és tagjelölt országoknak.
   (5)   A szakértői csoportok tagjai, valamint a felkért szakértők és megfigyelők betartják a Szerződésekben és azok végrehajtási szabályaiban előírt szakmai titoktartási követelményeket, valamint az EU minősített információinak védelmére a 2001/844/EK, ESZAK, Euratom bizottsági határozat mellékletében meghatározott bizottsági biztonsági szabályokat. E kötelezettségek teljesítésének elmulasztása esetén a Bizottság meghozhat minden szükséges intézkedést.
   (6)   A szakértői csoportok és alcsoportok üléseinek helyszínét a Bizottság biztosítja. A titkársági feladatokat a Bizottság látja el. A csoport és az alcsoportok ülésein részt vehetnek a Bizottság más olyan tisztviselői is, akiket érint a megbeszélések tárgya.
   (7)   A csoport a szakértői csoportokra vonatkozó egységes eljárási szabályzat alapján elfogadja saját eljárási szabályzatát.
   (8)   A Bizottság a csoport tevékenységére vonatkozó lényeges információkat közzéteszi a szakértői csoportok nyilvántartásában vagy a Belügyi Főigazgatóság honlapján, a nyilvántartásban megadott internetes címen.
   6. cikk
   Az ülések költségei
   (1)   A csoport munkájában részt vevők szolgálataikért nem részesülnek díjazásban.
   (2)   A csoport munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   A költségeket az éves forrásfelosztási eljárás keretében megállapított rendelkezésre álló előirányzatok erejéig kell megtéríteni.
   7. cikk
   Hatályon kívül helyezés
   A 2006/581/EK határozat hatályát veszti.
   8. cikk
   Hatálybalépés és alkalmazhatóság
   Ez a határozat az Európai Unió Hivatalos Lapjában való kihirdetésének napján lép hatályba, és 5 évig kell alkalmazni.

      Kelt Brüsszelben, 2012. február 14-én.

            a Bizottság részéről

            az elnök

         José Manuel BARROSO

      (1)  COM(2006) 437 végleges.

      (2)  HL L 234., 2006.8.29., 29. o.

      (3)  HL C 115., 2010.5.4., 21. o.

      (4)  COM(2010) 673 végleges.

      (5)  HL L 87., 2009.3.31., 164. o.

      (6)  HL L 344., 2007.12.28., 15. o.

      (7)  HL L 317., 2001.12.3., 1. o.

      (8)  HL L 8., 2001.1.12., 1. o.

      (9)  A Bizottság közleménye az Európai Parlamentnek és a Tanácsnak, még folyamatban.

      (10)  Azok a tagok, akik nem járulnak hozzá nevük közzétételéhez, mentességet kérhetnek ez alól. A kérelem akkor tekintendő indokoltnak, ha a közzététel veszélyeztetné az illető tag biztonságát vagy feddhetetlenségét, illetve indokolatlanul sértené magánélethez fűződő jogait.

      (11)  L. 8. lábjegyzet

      (12)  C(2010) 7649 végleges.

      MELLÉKLET

         Pályázati felhívás a bűnözéssel kapcsolatos adatokra irányuló szakpolitikai igényekkel foglalkozó szakértői csoportba személyes minőségükben kinevezendő szakértők kiválasztására

      2012. február 14-i C(2012) 721 határozatával (1) a Bizottság létrehozta a bűnözéssel kapcsolatos adatokra irányuló szakpolitikai igényekkel foglalkozó szakértői csoportot. A csoport elnöki tisztségét a Bizottság tölti be, és a bűnözés mérésével összefüggő bármely kérdésben kikérheti a csoport véleményét.
      A szakértői csoport feladatai a következők:

                  a)

                  A bűnözés méréséről szóló 2011–2015-ös időszakra vonatkozó uniós cselekvési terv (2) végrehajtása során segítséget nyújt a Bizottságnak a tagállamok és az e területen tevékenykedő szervezetek és testületek közötti együttműködés kialakításában.

                  b)

                  Segítséget nyújt a Bizottságnak a bűnözéssel kapcsolatos mutatók és adatok esetében felmerülő uniós szintű szakpolitikai igények meghatározásában.

                  c)

                  Segítséget nyújt a Bizottságnak közös mutatók kialakításában.

                  d)

                  A 2011–2015-ös időszakra vonatkozó uniós cselekvési terv végrehajtására irányuló munka során tanácsot ad a Bizottságnak a megfelelő kutatási és fejlesztési igények vagy eredmények figyelembe vételével kapcsolatban.

                  e)

                  Tanácsot ad a Bizottságnak a magán- és a tudományos vagy egyéb érintett szektorok képviselőivel folytatott együttműködéssel kapcsolatban annak érdekében, hogy a 2011–2015-ös időszakra vonatkozó uniós cselekvési terv végrehajtására irányuló munka során figyelembe lehessen venni a felsoroltak által felhalmozott tudást és tapasztalatot.

                  f)

                  Elősegíti a tapasztalatok és bevált gyakorlatok cseréjét a bűnügyi statisztikák területén elsősorban a közös mutatók kidolgozása és az összehasonlítható adatok gyűjtése terén.

            A szakértői csoport tagjai az EU-tagállamok, a tagjelölt országok és az Európai Szabadkereskedelmi Társulás országainak belügyek területén működő nemzeti hatóságai, ezen a területen tevékenykedő uniós szervek, hálózatok és ügynökségek, ezen a területen tevékenykedő nemzetközi és nem kormányzati szervezetek, valamint lehetőleg tudományos kutatási tapasztalattal rendelkező személyes minőségben kinevezett szakértők.
      Ez utóbbi kategóriában a Bizottság pályázati felhívást tesz közzé a szakértői csoport tagjainak kiválasztása érdekében.
      A szakértői csoport legfeljebb 55 tagból áll, akik közül legalább 6 tagot személyes minőségükben, a fenti határozat 4. cikkének megfelelően neveznek ki.
      A leendő szakértőkkel szemben elvárás, hogy korábban vagy jelenleg posztot töltsenek be valamely uniós tagállam állami vagy magánegyetemén, illetve kutatóközpontjában. A Bizottság a pályázatok értékelésekor az alábbi szempontokat veszi figyelembe:

                  a)

                  Bizonyított szakértelem, többek között európai és/vagy nemzetközi szinten elért magas szintű szakmai eredmények és tapasztalatok (legalább 8 év) a kriminológia és a büntető igazságszolgáltatás területén és/vagy a kapcsolódó területeken. Meghatározott bűnügyi területeken – például a pénzügyi bűncselekmények, az emberkereskedelem, a korrupció, a számítástechnikai bűnözés és az áldozattá válás területén – szerzett tapasztalat előnyt jelent.

                  b)

                  A területen tevékenykedő uniós vagy nemzetközi csoportokban, illetve bizottságokban való korábbi részvétel előnyt jelent.

                  c)

                  Igazolt képesség az angol nyelven való munkavégzésre.

                  d)

                  Annak szükségessége, hogy a szakértői csoporton belül kiegyensúlyozott arány jöjjön létre a pályázók reprezentativitása, a nemek és földrajzi származás tekintetében (3).

                  e)

                  Annak szükségessége, hogy a szakértői csoport tagjai kiegyensúlyozott arányban rendelkezzenek szakértelemmel egyrészt az olyan különböző bűnügyi területeken, mint a pénzügyi bűncselekmények, az emberkereskedelem, a korrupció, a számítástechnikai bűnözés vagy az áldozattá válás, másrészt olyan szempontokat figyelembe véve, mint a fogalommeghatározások, mutatók, statisztikák, elemzések és értelmezések.

                  f)

                  Annak szükségessége, hogy elő lehessen segíteni a 2006. augusztusi bizottsági határozattal létrehozott szakértői csoport munkájának folytatását.

                  g)

                  A szakértői csoport tagjainak olyan személynek kell lenniük, akik az EU valamely tagállamának állampolgárai, illetve adott esetben egy tagjelölt vagy potenciális tagjelölt ország vagy az Európai Szabadkereskedelmi Társulás valamely országának állampolgárai.

            A fentieket a kitöltött önéletrajz és pályázati formanyomtatvány alapján értékelik.
      A pályázatok kizárólag a pályázati formanyomtatvány (függelék) és az önéletrajzminta kitöltésével nyújthatók be (4). Felkérjük a pályázókat, hogy pályázatukban világosan jelöljék meg, hogy mely területen rendelkeznek különleges szakismerettel.
      A megfelelően aláírt pályázatokat legkésőbb a pályázati felhívás az Európai Unió Hivatalos Lapjában történő kihirdetését követő 20. napig kell e-mailben vagy postán eljuttatni a következő címre:

                  European Commission

                  Directorate-General Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-STATS-GROUP@ec.europa.eu

            Elektronikus úton küldött pályázatok esetén a benyújtás időpontja az elküldés dátumának felel meg. Postán küldött pályázatok esetén a postabélyegzőn szereplő dátumot tekintjük a benyújtás időpontjának.
      A Bizottság a tagokat személyes minőségükben ötéves időtartamra választja ki. A tagok külső befolyástól mentes, független véleményt adnak a Bizottságnak, továbbá tiszteletben tartják a szakértői csoport létrehozásáról szóló bizottsági határozat 5. cikkében említett titoktartási szabályokat. A tagok vállalják, hogy függetlenül, a közérdeknek megfelelően járnak el.
      A Bizottság a szakértői csoport tevékenységeivel kapcsolatos utazási és ellátási költségeket a saját hatályban lévő rendelkezéseinek megfelelően téríti vissza, a rendelkezésre álló költségvetési előirányzatok keretei között. A tagok nem kapnak javadalmazást tevékenységükért.
      A személyes minőségükben kinevezett szakértők nevét közzéteszik a bizottsági szakértői csoportok és más hasonló testületek nyilvántartásában (5), valamint a Belügyi Főigazgatóság honlapján.
      A személyes adatok összegyűjtése, feldolgozása és közzététele a 45/2001/EK rendelet (6) rendelkezéseinek megfelelően történik.
      További tájékoztatásért, kérem, forduljon a következő személyhez: Athina KARVOUNARAKI, telefon: +32 22999070, e-mail: athina.karvounaraki@ec.europa.eu
      A pályázatok eredményeire vonatkozó információkat közzéteszik a Belügyi Főigazgatóság honlapján, valamint szükség esetén az Európai Unió Hivatalos Lapjában.

         (1)  HL C 42., 2012.2.15., 2. o.

         (2)  A Bizottság közleménye az Európai Parlamentnek és a Tanácsnak, még folyamatban.

         (3)  A Bizottság 2000. június 19-i 2000/407/EK határozata a Bizottság által létrehozott bizottságokban és szakértői csoportokban a nemek egyensúlyáról (HL L 154., 2000.6.27., 34. o.).

         (4)  A benyújtott önéletrajzok elkészítésekor az európai formátumot kell követni: http://europass.cedefop.europa.eu/hu/documents/curriculum-vitae/templates-instructions

         (5)  Azok a tagok, akik nem járulnak hozzá nevük közzétételéhez, mentességet kérhetnek ez alól. A kérelem akkor tekintendő indokoltnak, ha a közzététel veszélyeztetné az illető tag biztonságát vagy feddhetetlenségét, illetve indokolatlanul sértené magánélethez fűződő jogait.

         (6)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.)

         Függelék


title: Az Európai Parlament és a Tanács (EU) 2017/343 határozata (2016. december 14.) az Európai Unió Szolidaritási Alapjának az Unió 2017. évi általános költségvetéséből folyósítandó előlegfizetések biztosítása céljára történő igénybevételéről

text:
               28.2.2017

               HU

               Az Európai Unió Hivatalos Lapja

               L 50/55

         AZ EURÓPAI PARLAMENT ÉS A TANÁCS (EU) 2017/343 HATÁROZATA
   (2016. december 14.)
   az Európai Unió Szolidaritási Alapjának az Unió 2017. évi általános költségvetéséből folyósítandó előlegfizetések biztosítása céljára történő igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (1) és különösen annak 4a. cikke (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra (2) és különösen annak 11. pontjára,
   tekintettel az Európai Bizottság javaslatára,
   mivel:

               (1)

               Az Európai Unió Szolidaritási Alapjának (a továbbiakban: az alap) célja, hogy az Unió gyors, hatékony és rugalmas módon legyen képes a vészhelyzetekre reagálni és kifejezni szolidaritását a katasztrófa sújtotta régiók lakosságával.

               (2)

               Az 1311/2013/EU, Euratom tanácsi rendelet (3) 10. cikkének értelmében az alap éves maximális összege (2011-es árakon) 500 000 000 EUR.

               (3)

               A 2012/2002/EK rendelet 4a. cikkének (4) bekezdése úgy rendelkezik, hogy minden olyan esetben, amikor az a költségvetési források időben történő rendelkezésre állásának biztosításához szükséges, az alapot legfeljebb 50 000 000 EUR összegig igénybe lehet venni előlegfizetés céljára, a kapcsolódó előirányzatoknak az Unió általános költségvetésébe való felvételével.

               (4)

               A költségvetési forrásoknak az Unió 2017. évi általános költségvetésében való, időben történő rendelkezésre állásának biztosítása céljából az alapot legfeljebb 50 000 000 EUR összegben igénybe kell venni az előlegfizetés céljára.

               (5)

               Az alap igénybevételéhez szükséges idő minimalizálása érdekében indokolt, hogy ez a határozat 2017. január 1-jétől legyen alkalmazandó,

         ELFOGADTA EZT A HATÁROZATOT:
   1. cikk
   Az Európai Unió 2017. évi általános költségvetésének keretein belül az Európai Unió Szolidaritási Alapjából 50 000 000 EUR összeg igénybevételére kerül sor kötelezettségvállalási és kifizetési előirányzatok formájában, előlegfizetés céljára.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2017. január 1-jétől kell alkalmazni.

      Kelt Strasbourgban, 2016. december 14-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         I. KORČOK

      (1)  HL L 311., 2002.11.14., 3. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).